**МИНИСТЕРСТВО НА ОБРАЗОВАНИЕТО И НАУКАТА**

**НАЦИОНАЛНА ПРОГРАМА**

**„КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ“ 2023 Г.**

**ПОКАНА**

**за подбор на учители за участие в обучение, предназначено за учители по професионална подготовка от областите на образование „Техника“ и „Информатика“ от Списъка на професиите за професионално образование и обучение, на учители по учебните предмети информатика и информационни технологии от общообразователната подготовка или в занимания по интереси в ЦПЛР по направление „Техника“ и „Информатика“ в ЦЕРИ - Женева в периода 16 септември – 24 септември 2023г.**

**1. Минимални изисквания към кандидатите:**

*-* Да притежават образователно-квалификационна степен на висше образование „бакалавър” или „магистър” по специалност от професионално направление, съответстващо на посочените в т. 4 (занимания по интереси в ЦПЛР по направление „Техника“ и „Информатика“), 5.4 и т. 9.1 от Приложение 1 към чл. 10 от Наредба № 15/22.07.2019 г. за статута и професионалното развитие на учителите, директорите и другите педагогически специалисти (обн. ДВ, бр. 61/02.08.2019 г.), в сила от 02.08.2019 г., издадена от министъра на образованието и науката;

*-* Да заемат длъжността „учител” в съответствие е изискванията, посочени в т. 4 (занимания по интереси в ЦПЛР по направление „Техника“ и „Информатика“), 5.4 и т. 9.1 от Приложение 1 към чл. 10 от Наредба № 15/22.07.2019 г. за статута и професионалното развитие на учителите, директорите и другите педагогически специалисти (обн. ДВ, бр. 61/02.08.2019 г.), в сила от 02.08.2019 г., издадена от министъра на образованието и науката.

**2. Допълнителни изисквания към кандидатите:**

|  |  |
| --- | --- |
| **Допълнителни изисквания към датата на кандидатстване** | **Документ** |
| Участие в училищни, общински, регионални, национални и международни програми, в научно-практически разработки и/или научни изследвания по теми от образователната сфера.Всяко участие да се опише в приложение към справката за последните 3 години от 2020/2021 г. до 2022/2023 г. вкл. | Списък, включващ: наименование и цели, управляваща институция, година, позиция на кандидата в проекта/програмата/разработката/изследването, публикации |
| Участие в научно-практически разработки и/или научни изследвания по теми от образователната сфера.Всяко участие да се опише в приложение към справката за последните 3 години от 2020/2021 г. до 2022/2023 г. вкл. | Информация,включваща: позиция на кандидата в разработката/изследването, публикации |
| Участие на ученици, обучавани от кандидата в националните състезания/конкурси/олимпиади по професии от област на образование „Техника“ и/или „Информатика“ и/или по информатика и/или информационни технологии през последните три учебни години от 2020/2021 г. до 2022/2023 г. вкл.). | Копия от протоколи или копия от грамотите на учениците или сертификат за участие |
| Участие в квалификационни форми по предмета/направлението за последните 3 години от 2020/2021 г. до 2022/2023 г. вкл.- училищна квалификационна програма;- общински форми на квалификация;- регионални форми на квалификация;- национални и/или международни програми за квалификация;- участие е доклад или научно съобщение на конференции | Копия на удостоверяващи документи |
| Присъдени награди на учителя за последните 3 години от 2020/2021 г. до 2022/2023 г. вкл., свързани с предметната област, и др. | Копия на удостоверяващи документи |

|  |  |
| --- | --- |
| Поддържане и осигуряване на добра учебна среда(кабинетна) | Показване по избран от кандидата начин (видеоклип; филм, качен на диск снимков материал и др.) |
| Придобита професионално-квалификационна степен (ПКС) | Копие на документ, удостоверяващ последно придобита ПКС - свидетелство за професионално-квалификационна степен) |
| Владеене на чужд език | Копие на удостоверяващ документ (ако е приложимо) |
| Да не са участвали в програма за учители в ЦЕРН в предходни години. | Декларация по образец |

1. **Начин на провеждане на подбора:** по документи
2. **Необходими документи за кандидатстване,** **представени в папка с перфорация за класьор във формат портфолио в следния ред:**
	1. заявление (по образец);
	2. актуална професионална автобиография на български език във формат Europass;

**4.3.** справка от директора на училището (по образец);

**4.4.** копие на диплома за завършено висше образование;

**4.5.** копия на документите, посочени към допълнителните изисквания (всички данни да са за тригодишен период от 2020/2021 г. до 2022/2023 г.;

**4.6.** референция (от директора на образователната институция или от експерт от РУО/МОН, или от началник на РУО);

**4.7.** декларация от участник в обучението (по образец).

Обучението се провежда на български език.

*Забележка: заявлението за участие ще бъде разглеждано само ако съдържа актуални данни за кореспонденция на участника (три имена, адрес, мобилен телефон, e-mail, наименование на образователната институция).*

1. **Място и срок за подаване на документите:**

Подаването на документите се извършва всеки работен ден, считано  **до 17 август 2023 г. включително,** от 9.00 до 17.30 часа в сградата на Министерството на образованието и науката на адрес: София 1000, бул. „Княз Дондуков” № 2 А, Приемна - стая № 4, партер – **с надпис:** *за отдел „Квалификация и кариерно развитие” за участие в обучение на учители по професионална подготовка от областите на образование „ Техника “ и „Информатика“ от Списъка на професиите за професионално образование и обучение, на учители по учебните предмети информатика и информационни технологии от общообразователната подготовка или в занимания по интереси в ЦПЛР по направление ,, Техника“ и „ Информатика “ в ЦЕРН – Женева, Швейцария*

Лице за контакт: Радостина Новакова, главен експерт в отдел „Квалификация и кариерно развитие“, телефон за връзка: 02/4241169; електронен адрес: r.novakova@mon.bg.

1. **Място, на което ще се публикуват съобщения във връзка с подбора:** официалната електронна страница на МОН
2. **Подаването на заявленията и приложенията към него се извършва лично, чрез друго лице или по пощата:**
* важи датата на входящия номер върху заявлението, регистриран в Приемната на МОН;
* входящ номер и дата се регистрират само върху попълнени заявления, съдържащи всички необходими документи;
* заявления, подадени в МОН или по пощата след изтичане на срока, посочен в поканата – **17.08.2023 г., не се регистрират и не се разглеждат.**
1. Средствата за финансиране на обучението са предвидени в бюджета по **Национална програма „Квалификация на педагогическите специалисти“ 2023 г.** и покриват разходите за транспорт, нощувки в общежитие на ЦЕРН и застраховки на всички участници. Разходите за обучението се поемат от образователния офис на ЦЕРН, а издръжката за храна – от участниците.